The Olivia Tremor Control

The Olivia Tremor Control foi unha banda estadounidense de psicodelia procedente de Athens, Xeorxia que publicou dous álbums de estudio, un disco extra, unha colección de sinxelos e un álbum ao vivo entre 1996 e 2000. Os seus principais membros foron Will Cullen Hart, Bill Doss, Eric Harris, John Fernandes e Peter Erchick. Combinaron indie rock e neopsicodelia, tomando influencia de bandas de pop psicodélico da década de 1960, como os Beach Boys e os Beatles.

The Olivia Tremor Control orixinouse como unha banda chamada Cranberry Lifecycle, formada en Ruston, Louisiana a finais dos 80 por Hart e o seu amigo do instituto Jeff Mangum. Os dous mudáronse a Athens, e reelaboraron cancións de Cranberry Lifecycle como unha nova banda chamada Synthetic Flying Machine. Despos de que se unise Doss, Mangum deixou o grupo para traballar nun proxecto en solitario que posteriormente se convertería en Neutral Milk Hotel. Doss e Hart rebautizaron á banda The Olivia Tremor Control e recrutaron a Fernandes, Harris, e Erchick. Con esta formación, The Olivia Tremor Control publicou dous álbums: Dusk at Cubist Castle (1996) e Black Foliage (1999). Ambos álbums recibiron críticas positivas.

Tras o lanzamento de Black Foliage, s tensións creceron entre Hart e Doss, e a banda separouse no ano 2000. Hart foi hospitalizado con esclerose múltiple en 2005, e cando Doss foi visitalo, os dous reconciliáronse e reuniron a banda en 2009. A metade das sesións de gravación dun terceiro álbum, Doss morreu dun aneurisma en 2012. Hart morreu en 2024.

 Discografía 
 Álbums 
 Álbum  Ano  Selo Music from the Unrealized Film Script: Dusk at Cubist Castle  1996  Flydaddy Explanation II: Instrumental Themes and Dream Sequences  1998  Flydaddy Black Foliage: Animation Music Volume One  1999  Flydaddy, Cloud Recordings Singles and Beyond  2000  	Emperor Norton John Peel Session  2000  Chunklet Magazine

 Notas 

 Véxase tamén 
 Ligazóns externas 
 Páxina da banda

Categoría:Grupos musicais de Xeorxia, Estados Unidos de América
Categoría:Grupos musicais de indie rock
Categoría:Grupos musicais de neopsicodelia
Categoría:Grupos musicais de pop psicodélico
Categoría:Grupos musicais de rock psicodélico
Categoría:Grupos musicais formados en 1993